
Text rozhodnutia
Súd: Krajský súd Bratislava Spisová značka: 5S/200/2014 Identifikačné číslo súdneho spisu: 4014200612 Dátum vydania rozhodnutia: 28. 10. 2014 Meno a priezvisko sudcu, VSÚ: Mgr. Helena Marcinkechová ECLI: ECLI:SK:KSBA:2014:4014200612.2 Uznesenie Krajský súd v Bratislave v právnej veci žalobcu: L. N., XXX XX V. XX, proti žalovanému: Ministerstvo financií Slovenskej republiky, Štefanovičova 5, P. O. BOX 82, 817 82 Bratislava, o preskúmanie zákonnosti rozhodnutia žalovaného č. MF/XXXXX/XXXX-XX zo dňa XX.XX.XXXX, takto r o z h o d o l : Krajský súd v Bratislave u k l a d á žalobcovi, aby v lehote do 15 dní odo dňa doručenia tohto rozhodnutia predložil v zmysle ustanovenia § 250a O.s.p. originál plnomocenstva udeleného advokátovi na zastupovanie v konaní, prípadne doklad preukazujúci, že žalobca dosiahol vysokoškolské vzdelanie druhého stupňa v odbore právo. o d ô v o d n e n i e : Žalobou podanou pôvodne na Krajskom súde v Nitre dňa 30.06.2014 a neskôr postúpenou tunajšiemu súdu sa žalobca domáhal zrušenia ním napadnutého rozhodnutia Ministerstva financií Slovenskej republiky č. MF/XXXXX/XXXX-XX zo dňa XX.XX.XXXX, ktorým žalovaný potvrdil rozhodnutie Finančného riaditeľstva Slovenskej republiky č. XXXXXXX/X/XXXXX/XXXX zo dňa XX.XX.XXXX, ktorým bol zamietnutý návrh na obnovu konania ukončeného právoplatným rozhodnutím Finančného riaditeľstva Slovenskej republiky č. XXXXXXX/X/XXXXXXX/XXXX zo dňa XX.XX.XXXX, ktorým bol potvrdený dodatočný platobný výmer Daňového úradu O. č. XXXXXXX/X/XXXXXX/XXXX zo dňa XX.XX.XXXX. Podľa § 250a O.s.p., žalobca musí byť s konaní podľa druhej hlavy piatej časti O.s.p. zastúpený advokátom, pokiaľ nemá právnické vzdelanie buď sám, alebo jeho zamestnanec (člen), ktorý zaňho na súde koná; to neplatí vo veciach, v ktorých je daná vecná príslušnosť okresného súdu, alebo ak ide o preskúmanie rozhodnutia a postupu vo veciach zdravotného poistenia, sociálneho zabezpečenia vrátane nemocenského poistenia, dôchodkového zabezpečenia, štátnych sociálnych dávok, sociálnej pomoci a poistenia v nezamestnanosti, aktívnej politiky trhu práce a garančného fondu, poskytovania zdravotnej starostlivosti, vo veciach priestupkov a vo veciach azylu a doplnkovej ochrany. Podľa § 2 ods. 1 zákona č. 372/1990 Zb. o priestupkoch, priestupkom je zavinené konanie, ktoré porušuje alebo ohrozuje záujem spoločnosti a je za priestupok výslovne označené v tomto alebo v inom zákone, ak nejde o iný správny delikt postihnuteľný podľa osobitných právnych predpisov, alebo o trestný čin. Podľa § 250d ods. 3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Žalobca sa v danej veci teda domáha preskúmania zákonnosti daňového rozhodnutia, kedy nejde o vec, na ktorú by sa vzťahovala výnimka z povinného právneho zastúpenia, ustanoveného § 250a O.s.p. Žalobca teda musí byť v konaní pred správnym súdom zastúpený advokátom. Vzhľadom na to, že spolu so žalobou žalobca plnú moc pre advokáta konajúcemu súdu nedoručil, postupoval tunajší súd podľa ust. § 250a O.s.p. tak, že žalobcovi uložil, aby v lehote do 15 dní odo dňa doručenia tohto rozhodnutia predložil originál plnomocenstva udeleného advokátovi na zastupovanie v konaní, prípadne doklad preukazujúci, že žalobca dosiahol vysokoškolské vzdelanie druhého stupňa v odbore právo. Zároveň súd žalobcu poučuje , že v prípade, ak nedoplní žalobu a plnú moc pre advokáta v stanovenej lehote, súd uznesením konanie zastaví (§ 250d ods. 3 O.s.p.). Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajský súd v Bratislave dvojmo. Ak bude proti tomuto rozhodnutiu v odvolacej lehote podané odvolanie, uznesenie sa podaním odvolania zrušuje a opätovne rozhodne sudca (§ 202 ods. 3 písm. d / O.s.p. v spojení s § 374 ods. 4).

